Vakok és Gyengénlátók Közép-Magyarországi Regionális Egyesülete

Finta Lajos atya ismét a pesterzsébeti lámpás klubon
2025-03-13 14:00 - 16:30 (Europe/Budapest) | Csili Művelődési Központ (1201 Budapest Baross utca 55.) Vízvári terem
Márciusi klubnapunkon közkívánatra ismét vendégünk lesz Finta Lajos római katolikus pap, aki közel húsz évig misszionáriusi szolgálatot teljesített dél-Amerikában, az amazóniai őserdő indián közösségeiben.
Tavaly már sokat hallhattunk az atya kint töltött éveiről, – távol a civilizációtól milyen nehézségekbe ütközött – de a két óra csak arra volt elég, hogy a közel két évtized alatt összegyűlt élményeiről érintőlegesen beszéljen.
A tagokat olyan mélyen érintette az előadás, hogy azt követően többektől elhangzott, hogy órákig hallgatnák még az atya mondandóját, de sajnos ez idő hiányában nem volt lehetséges.
Viszont a márciusi klubnapon alkalom nyílik Lajos atya beszámolójában jobban elmélyülni, melyet a tavalyihoz hasonlóan fotókkal illusztrálva ad elő.
A klubnap ingyenes, de regisztrációhoz kötött a terem korlátozott befogadó képessége miatt.
Jelentkezés határideje: 2025. március 10. 12:00
Jelentkezni az alábbi elérhetőségeken keresztül lehet:
E-mail: pesterzsebet.szervezo@vgyke.com
Mobil: 06704310445
Várok Mindenkit szeretettel!

Látássérültek a sport világában
2025-03-17 15:00 - 16:30 | Napraforgó Család- és Gyermekjóléti Központ (1163 Budapest, Cziráki utca 22.) I. emelet klubterem
Látássérültként milyen sportolási lehetőségeink vannak? Hány sportágat űzhetünk akadálymentes módon? Magyarországon hol és hogyan van módunk látássérültként sportolni?

Újpesti Lámpás Klub klubprogram
2025-03-18 10:00 - 14:00 | Madame Tussauds Budapest 1051. Budapest, Dorottya utca 6.
Az Újpesti Lámpás Klub tagjai egy igazán különleges helyre látogatnak el, a 2023-ban megnyílt Budapesti Madame Tussauds panoptikumba, ahol 54 magyar és nemzetközi élethű világsztárral találkozhatnak testközelben. A kiállításon a figurák és a csodálatos díszletek mellett rengeteg élmény, interaktivitás, hang- és fényjáték, lenyűgöző audiovizuális tartalom, szelfipont és számos egyéb izgalmas meglepetés garantálja az emlékezetes szórakozást.

A mesterséges intelligenciáról Erzsébetvárosban
2025-03-20 14:00 - 16:00 | 1077 Budapest, Nagydiófa utca 34. (KlauDió Civil Központ)
A mesterséges intelligencia térhódításáról beszélgetünk.

Tavaszi kötetlen beszélgetés a Békásmegyeri Lámpás Klubban
2025-03-21 10:00 - 12:00 | Békásmegyeri Közösségi Ház (1039 Budapest Csobánka tér 5.) I. emeleti kisterem
Erre az alkalomra nem hívtunk külön vendéget – azonban hívunk minden, beszélgetni szerető embert, ismerőst, jóbarátot. Ötletelünk, beszélgetünk az év eddigi közös programjairól, élményeiről, és megbeszéljük, hogy milyen közös programokat valósítsunk meg tavasszal és nyáron.

A józsefvárosi Lámpás közösség márciusi klubprogramja
2025-03-21 17:00 - 18:00 | Budapest Retro Múzeum, Október 6. utca 4., Budapest, 1051
Látogatás a budapesti Retro Múzeumba

Töltsd fel a lelked nevetéssel
2025-03-21 20:30 - 23:00 | Csili Művelődési Központ “A” épület (1201 Budapest Nagy Győri István 4-6.9
Kedves Tagok és Kísérők!
Szeretettel hívok Mindenkit márciusi programunkra, melynek a Csili Művelődési Központ ad otthont.
Ezúttal előkészíthetjük nevetőizmainkat, ugyanis Hadházi László – Kutyák című előadásán vehetünk részt.
Jegyek ára: 4.300 Ft/fő.
A jegyek korlátozott számban állnak rendelkezésre, ezért csak a jelentkezés sorrendjét tudom figyelembe venni.
Fontos!!! Az MVGYOSZ igazolványát Mindenki hozza magával!
A program helyszíne: Csili Művelődési Központ „A” épület (1201 Budapest Nagy Győri István u. 4-6.
A program időpontja. 2025. március 21. 20:30
Találkozás 2025. március 21. 19:30-19:45 között a Csili Művelődési Központ „A” épületének főbejáratánál az aulában.
A programra regisztrálni kötelező!
Jelentkezni az alábbi elérhetőségeken keresztül lehet:
E-mail: pesterzsebet.szervezo@vgyke.com
Mobil: 06704310445
A programon felvétel készül, mely megtekinthető lesz a Közösség Lámpásai – soroksári Látássérültek Klubja Facebook oldalon.
Várok Mindenkit szeretettel!
Dudiknè Rácz Andrea
VGYKE XX. kerületi Közösségi Civilszervező

Mártczius 15 – Hangszínház 2025. március 22.
2025-03-22 15:00 - 17:00 | Jókai Anna Szalon Budapest Iskola u. 28. 1011
Négy szereplő meséli el az 1848-49-es forradalom és szabadságharc történetét.
Más, mint a szokásos március 15-i emlékezések. Egy pápai katolikus káplán
emlékezik vissza, hogyan is látta a függetlenség rövid másfél évét a kisvárosban
(Pápán), ahol katolikusok és reformátusok, császárpártiak és a forradalomért
lelkesedők formálták a mindennapokat. A káplán eleinte próbálja megőrizni
pártatlanságát, de az események elragadják. 1848. tavasz.
Veszprém megye, Pápa, a káplán nappalija. Rendszeres sakkpartik a városi jegyző
és a káplán között, Aranka, a káplán unokahúga a kibic. Pletykák a mozgolódó
Európáról. Országgyűlési tudósítások hitelesen. Kisvárosi rendbontások, amiket
református kollégium diákjai követnek el. Aztán egyik napról a másikra föltámad a
tenger. A káplánt meglepi a forradalom, ellenérzései támadnak az erőszak, a
felfordulás miatt. Barátja, a jegyző, az ellentéte. Radikális, hazafias, forradalmár.
Ahogy világossá válnak a szembenálló felek törekvései, a káplán egyre inkább a
forradalom mellé áll. Pápán hol a császár, hol a forradalom az úr. Telnek a hetek.
Plosszer az események hatására a népfelkelők tábori káplánja, lelkesen politizáló
hazafi lesz. Az ő szemével követjük a szabadságharc eseményeit egészen a
bukásig. Zenei válogatás: Liszt és Chopen műveiből.
Szereplők: R. Kárpáti Péter, Bodor Géza, Végh Judit, Rák Kati
Rendezte: Rák KatiTagjainknak kedvezményes jegy: 1500 Ft/fő
Helyszín: Jókai Anna Szalon Budapest Iskola u. 28. 1011
Időpont: 15:00 óra. Találkozás 14:30 és 14:45 között a Szalon előterében.Telefonszám: 06301866321
Email: ferencvaros.szervezo@vgyke.com
Szalainé Tündi közösségi civilszervező
s.k.

Márciusi klubprogram - Audionarrált színházi előadás
2025-03-22 15:00 - 18:00 | Magyar Színház, Hevesi Sándor tér 4., Budapest, 1077
Geszti-Monori-Tasnádi: Ezeregy éjszaka
Előadás időtartama: 2 óra 50 perc
„Páratlanul gazdag és színes történet szerelemről, hűségről, örök emberi értékekről, de ravaszságról, cselvetésekről, gyarlóságról is. Az Ezeregy éjszaka az egyik legismertebb és legcsodálatosabb mese az egész világirodalomban.”
Jegyek korlátozott számban kaphatók a jelentkezés sorrendjében, ára látássérülteknek 5200 Ft/db, kísérőnek 7800 Ft/db.

Zsarumeló, avagy látogatás a Rendőrpalotába
2025-03-26 10:00 - 12:00
A Finta József Kossuth-díjas építész tervei alapján felépült Országos Rendőr-főkapitányság épülete (becenevén Rendőrpalota) több, mint negyed évszázada a Göncz Árpád Városközpont meghatározó városképi eleme. Alapterülete 11 ezer négyzetméter, építéséhez 36 ezer köbméter betont és 4500 tonna betonacélt használtak fel, felületét 27 ezer négyzetméter üveg borítja. Jelenleg Budapest negyedik legmagasabb épülete.
Tényleges rendőrségi objektumként működve az épület, melyben az országos, a Pest megyei és a budapesti rendőrkapitányságok adminisztratív központja található, szigorú belépési szabályzattal bír, ezért kívülállóknak általában tilos a belépés. Klubunk azonban lehetőséget kapott részt venni egy izgalmas és összetett, élményalapú bűnmegelőzési programon, melynek során nemcsak az épület nyílik meg előttünk, de első kézből ismerhetjük meg a prevenciós rendőrkutyák tevékenységét, illetve a motoros rendőrök gépjárműveit is! Napjaink kihívásait követve pedig egy rövid, kibervédelmi témájú előadással is készülnek nekünk, melynek során hasznos tippekkel szerelkezhetünk fel az oly gyakori csalási kísérletek kivédéséhez. Ha felkeltettük érdeklődésed, tarts velünk te is erre a különleges programra!
A programra előzetes bejelentkezés szükséges elérhetőségeinken legkésőbb 2025. március 19. 18:00-ig, melynek során kérjük, küldd el személyi igazolványod számát is! Ennek hiányában sajnos nem áll módunkban fogadni jelentkezésed. („Ott leszek” jelölése a Facebook-eseménynél önmagában nem minősül jelentkezésnek; ha számodra az a platform lenne a legkényelmesebb, jelöld bátran – ám pár szót írj mellé nekünk privát üzenetben!)
A csoport maximális létszáma 20 fő, melyet a jelentkezések sorrendjében fogunk feltölteni. Vakvezető kutya természetesen hozható.
Fontos: kérjük, mindenkinél legyen személyi igazolvány és lakcímkártya, mert a bejáratnál ellenőrizni fogják! Érvényes személyi okmányok hiányában megtagadhatják a belépés engedélyezését!
Kísérőt sajnos csak igen korlátozott mértékben tudunk biztosítani, ezirányú igényeiteket mindenképp jelezzétek, vagy gondoskodjatok saját segítőről. Megértéseteket köszönjük!
Megközelíthetőség: 32-es busz, 1-es villamos „Göncz Árpád Városközpont” megállójától lassú tempóban 5 perc séta
Találkozó: Göncz Árpád Városközpont, 32-es busz (Zugló felől érkező) megállója 9:30-9:45
A program esetleges további részletei Facebook-eseményünkben olvashatóak, mely Facebook-fiók megléte nélkül is megtekinthető:
https://www.facebook.com/events/9269319919819756/
Várunk szeretettel!

Látogatás a rákosmenti lámpásokkal a Tűzoltó Múzeumba!
2025-03-26 14:00 - 16:30 | Tűzoltó Múzeum, Martinovics tér 12, Budapest, 1105
Látogass el velünk a Tűzoltó Múzeumba, ahol egy játékos foglalkozással vár bennünket a múzeumpedagógus. Megfejtjük a vörös kakas rejtélyét, megismerkedünk egy magyar város legfőbb tűzeseteivel és legfőbb látnivalóival.

Márciusi klubnap - "Mozizz" velünk!
2025-03-26 16:00 - 17:00 | Kondor Béla Közösségi Ház, Kondor Béla sétány. 8., Budapest, 1181
Popcorn, üdítő a kézbe és kezdődjön a film! Egy közösen választott alkotást fogunk megnézni együtt mozihangulatot teremtve. Gyere és szórakozz velünk.

XX. Századi színházi kulisszák a Bajor Gizi Színészmúzeumban - díjmentes tárlatvezetés Szebényi Ágnes színháztörténésszel
2025-03-26 16:00 - 17:30 | 1124 Budapest Stromfeld Aurél u. 16.
A Gobbi Hilda által alapított Bajor Gizi Színészmúzeum igyekszik méltó emléket állítani a halhatatlanoknak, kiváló magyar színészlegendáinknak. Akinek jóvoltából most mi is bebocsátást nyerhetünk a halhatatlanok birodalmába, Szebényi Ágnes színháztörténész, múzeumpedagógus. Találkozó március 26-án szerdán 15:00 – 15:15-kor az M3 metró Ferenciek tere állomásán a Kispest felöl érkező szerelvények peronján, ahonnan együtt utazunk a Múzeumba.

Látogatás aTűzoltó Múzeum játékos kiállítására
2025-03-27 09:30 - 12:00 | Katasztrófavédelem Központi Múzeuma (1105 Budapest, Martinovics tér 12.)
Egy izgalmas szabadulószoba szerű játékban vehetünk részt.

Márciusi klubprogram - Esküvő és sütizés
2025-03-28 14:00 - 16:00 | XVIII. kerületi Házasságkötő terem, Városház u. 16., Budapest, 1181
Örömteli esemény számunkra, hogy két klubtagunk összeköti az életét. E jeles alkalomra meghívták a XVIII. kerületi Lámpás Klub tagjait is. A ceremónia után egy sütivel ünnepeljük meg az ifjú házasokat a Zila Kávéházban.
Találkozás: a Házasságkötő terem előtt 13:30-kor.
A cukrászdai fogyasztás önköltséges. Részvételi szándékodat kérlek jelezd előre az alábbi elérhetőségek valamelyikén.

Márciusi Lámpás klub Józsefvárosban
2025-03-28 16:00 - 18:00 | Kesztyűgyár Közösségi Ház, Mátyás tér 15, Budapest, 1084
Tavaszköszöntő klub Józsefvárosban

A Költészet Napja
2025-04-03 15:00 - 17:00 | Kispesti Kaszinó (1191 Budapest Fő u. 42.)
Áprilisi klubunk közreműködői, meghívott vendégei Bartolf Zsuzsanna népdalénekesnő és Horváth Attila harmonikaművész. Műsorukkal A Költészet Napjára emlékezünk XIX. És XX. Századi-, valamint kortárs költők megzenésített verseivel.

Meghívó klubnapra
2025-04-04 14:00 - 16:00 | Ferencvárosi Művelődési Központ FMK Budapest Haller u. 27. 1093
Meghívó klubnapra
2025. 04.04.
Kedves tagjaink, kedves érdeklődők!
Egészségnapjaink folytatódnak.
2024. áprilisi klubnapunk meghívott vendég Hoffmann Ferencné Anita aki
Ferencvárosban dolgozik, mint egészségügyi szakember-védőnő.
Téma:
Van-e szükség védőnői szolgálatra a XXI.-ik században?
Napjainkban egyre többen nem érik meg a nyugdíjkorhatárt, a daganatos
betegségek vezető halál okok. Tehetünk ellene? Ha igen, akkor hogyan.
Ezekről a témákról fogunk beszélgetni, és természetesen a nyári
programokról.
Helyszín: Ferencvárosi Művelődési Központ FMK Budapest Haller u. 27. 1093
Időpont: 2025. április 04. 14:00-16:00 óra között
Mindenkit sok szeretettel várok.
A programjaink, klubnapjaink a Ferencvárosi Önkormányzat támogatásával
valósulnak meg.
Telefonszám: 06301866321
E-mail: ferencvaros.szervezo@vgyke.com
Szalainé Tündi közösségi civilszervező
s.k.

Áprilisi klubprogram - Kult18 klasszikus koncertsorozat 3. előadás
2025-04-04 18:00 - 20:00 | XVIII. kerületi Házasságkötő terem, Városház u. 16., Budapest, 1181
A tavalyi év óriási sikerére való tekintettel folytatódik a Kult18 Klasszikus előadássorozat. A tavaszi évad harmadik, egyben záró előadása „Évszázadok klasszikusai” címmel a Dohnányi vonósquartett előadása.
Jegyek korlátozott számban állnak rendelkezésre. Részvételi szándékodat kérlek, jelezd mihamarabb a lenti elérhetőségek valamelyikén, legkésőbb 2025. március 27. csütörtök 12:00 óráig.

Fogyatékosságügyi tanácsadók a rákosmenti klubon
2025-04-07 14:00 - 16:30 | Rákoshegyi Közösségi Ház Kép u. 7-9
Szeretnél tisztában lenni azzal, milyen juttatások járnak látássérülteknek? Hová fordulhatsz például, ha elakadtál bármilyen ügyintézésben? Tarts velünk a rákosmenti klubra, ahol fogyatékosügyi tanácsadók segítenek eligazodni!

Látogatás a Néprajzi Múzeum Kiállítására
2025-04-08 15:00 - 17:00 | Néprajzi Múzeum (1146 Budapest, Dózsa György út 35.)
A Néprajzi Múzeum”Tárgyak Galaxisa” című kiállítását tekintjük meg tárlatvezetéssel.

Letisztult esztétika: séta a Napraforgó utcai Bauhaus-villatelepen
2025-04-09 09:30 - 12:00 | Napraforgó utcai Bauhaus mintatelep (Budapest, II. kerület)
Melegszik az idő, virágoznak a fák, a kertekben tulipánok, nárciszok virítanak… Hajnalban már zeng az utca a madarak énekétől, és a nap is egyre melegebben süt, ha előbújik a felhők mögül. Használjuk ki a tavaszt, irány a friss levegő! Ismét városi sétára invitálunk: Budapest II. kerületébe, Pasarétre látogatunk el, ahol Gámánné Morvay Katalin vezetésével csodálkozhatunk rá a Napraforgó utcai kísérleti villatelep történetére és ikonikus épületeire. A maga korában formabontóan innovatív villatelep 1931-ben épült; a hazai modern építészet bölcsője, a Bauhaus-mozgalom magyarországi adaptációjának egyik kiemelkedő emléke.
A 22, többnyire egyemeletes ház mellett sétálva betekintést kapunk a kor jellegzetesen újszerű épületeinek világába. Tervezőik – a két világháború közötti magyar építészet legkiválóbb alkotói – életkora széles spektrumot ölel fel, 23 és 64 év között; ennek megfelelően stílusuk és szemléletük is különböző. Ezután pedig visszatérünk a Pasaréti térre, ahol kívülről ismerkedünk meg id. Rimanóczy Gyula építész egyik legfőbb alkotásával: a Pasaréti Páduai Szent Antal Ferences Templommal és magával a térrel. A templomban idegenvezetést nem tarthatunk; viszont aki szeretne bemenni körülnézni, megteheti.
A programra előzetes bejelentkezés szükséges elérhetőségeinken legkésőbb 2025. április 8. 12:00-ig! („Ott leszek” jelölése a Facebook-eseménynél önmagában nem minősül jelentkezésnek; ha számodra az a platform lenne a legkényelmesebb, jelöld bátran – ám pár szót írj mellé nekünk privát üzenetben!) Reményeink szerint kellemes időnk lesz; viszont az április változékonyságára való tekintettel esőernyő, vízhatlan kabát mindenképpen ajánlott. Az időjárás okozta esetleges programváltozásokkal kapcsolatos információkat Facebook-eseményünkben tesszük majd közzé.
A csoport maximális létszáma 20 fő, melyet a jelentkezések sorrendjében fogunk feltölteni. Vakvezető kutya természetesen hozható. A séta tervezett időtartama két óra.
Kísérőt ezúttal sajnos nem tudunk biztosítani; szükség esetén kérlek, gondoskodj saját segítőről. Megértésedet köszönjük!
Kirándulásunk esetleges további részletei Facebook-eseményünkben olvashatóak, mely Facebook-fiók megléte nélkül is megtekinthető:
https://www.facebook.com/events/543372101697906/
A helyszín megközelíthetőslge: 29-es és 5-ös buszok „Pasaréti tér” megállója (a két busz nem ugyanott áll meg!), illetve 56, 56A, 59B, 61-es villamosok és a Széll Kálmán tér felől érkező 129-es busz „Kelemen László utca” megállója 5 perc sétával.
Találkozó:
1. Örs vezér tere M2 (kürtöskalácsossal szembeni oszlop tövében) 8:35-8:45
2. Széll Kálmán tér, Pasaréti tér felé tartó 5-ös busz megállója, 9:10-9:15
3. Pasaréti tér, Rákospalota felől érkező 5-ös busz végállomása 9:20-9:30
Várunk szeretettel!

Sáfrányné Kobli Írisz könyvbemutatója
2025-04-09 14:00 - 16:00 | Zuglói Civil Ház (1144 Budapest, Csertő park 12.), Kristály szoba
„Sosem láttam a Napot, a Holdat és a Csillagokat. Nem láttam azoknak az embereknek az arcát sem, akiket szeretek, mégis tudom, és hiszem, hogy vakon is lehet élni, mégpedig boldogan.” – így kezdődik Sáfrányné Kobli Írisz „Én csak a szívemmel látok” című önéletrajzi könyve, mely 2023-ban jelent meg a Helma Kiadónál; 2024-ben pedig követte a „Dolly”, melynek címszereplője Írisz fekete vakvezető labradorja.
Írisz egészen kiskorában veszítette el látását retinoblastoma következtében, ám életének viszontagságai még csak ekkor kezdődtek… Viszont egy pillanatra sem adta fel a küzdelmet, és példája mindannyiunk számára tanulságos lehet, miképp lehet szívósan helytállni egy már-már reménytelennek tűnő élethelyzetben, hogy aztán győztesként kerülhessünk ki belőle. Klubunk vendégeként ezúttal ő mesél majd – és bemutatja könyveit is, melyekből vásárolni is lehet majd.
Várunk szeretettel csapatunkban!
Megközelíthetőség: Örs vezér tere felől 131,144, 231-es buszok, valamint 82, 82A trolibusz „Vezér utca” megálló; Örs vezér tere felé ugyanezen járatok + 231B busz „Füredi utca” megálló.
Amennyiben segítségre volna szükséged a klubhelyszín megközelítéséhez, keresd szervezőinket! Kísérőt biztosítani sajnos nem tudunk, de ha időben szólsz, a fent jelzett megállókba kimegyünk érted. A klubnap esetleges további részletei Facebook-eseményünkben olvashatóak, mely Facebook-fiók megléte nélkül is megtekinthető:
https://www.facebook.com/events/1160007328900422/

Költészet-napi klub Békásmegyeren
2025-04-11 08:00 - 17:00 | Békásmegyeri Közösségi Ház (1039 Budapest Csobánka tér 5.) I. emeleti kisterem
FIGYELEM! Mivel ápirlis harmadik pénteke Nagypéntek, ezért áprilisi klubunk a hónap második péntekén kerül megtartásra a szokott időben és helyen! Ez alkalommal szeretnénk lehetőséget biztosítani a klub résztvevőinek, hogy ki-ki elmondhassa kedvenc versét, ezzel örvendeztetve meg minket A Költészet Napja alkalmából.

Lóhús a nyereg alatt, avagy kalandozás a honfoglaló magyarokkal
2025-04-16 10:30 - 12:00 | Magyar Nemzeti Múzeum (1088 Bp., Múzeum körút 14-16.)
Kedves Tagunk, kedves Kísérő!
Talán emlékszel korábbi kirándulásainkra, melyek keretében előbb az őskori elődök életét, majd az ókori Róma lakóinak viseleteit és szokásait ismerhettük meg sok-sok kézbevehető, illatolható tárgyon keresztül a Magyar Nemzeti Múzeum tárlat-vezetőinek segítségével. (Egyik alkalommal még korabeli recepteket is kaptunk ajándékba!)
Ha még részt is vehettél rajtuk, biztosan örömmel fogadod a hírt: ígéretünknek megfelelően végre folytatjuk barangolásunkat a történelem ösvényein, hogy ezúttal a honfoglalás korának mindennapjaiba pillantsunk be. A múzeum dolgozói ezúttal is interaktív előadással, megfogható tárgyakkal készülnek csoportunknak. Tarts velünk ezen a hangulatos, élményekben gazdagnak ígérkező tárlatvezetésen!
A programra előzetes bejelentkezés szükséges elérhetőségeinken legkésőbb 2025. április 15. 12:00-ig! A tárlatvezetés idő-tartama előreláthatólag 90 perc.
A csoport maximális létszáma 20 fő, melyet a jelentkezések sorrendjében fogunk feltölteni. A tárlatvezetés költsége 1000 Ft/fő; a múzeumba való belépés látássérült és egy kísérője számára ingyenes. Aktívan dolgozó vakvezető kutya természetesen beléphet a kiállítótérbe.
Kérjük, hozd magaddal MÁK-kártyád vagy MVGYOSZ-kiskönyved a kedvezmény érvényesítéséhez! Az A4-esnél nagyobb csomagok nem vihetők be a tárlatra; de a múzeum alsó szintjén ingyenes ruhatár áll rendelkezésre.
Kísérőt sajnos csak igen korlátozott mértékben tudunk biztosítani, ezirányú igényeid mindenképp jelezd, vagy gondoskodj saját segítőről. Megértésedet köszönjük!
A múzeum megközelíthető: M3, M4; 47, 48 és 49-es villamosok; 9 és 15-ös buszok, valamint (Orczy tér felől érkező!) 72-es trolibusz „Kálvin tér” megállója
Találkozó:
1. Örs vezér tere M2 (kürtöskalácsossal szembeni oszlop tövében) 9:15-9:20
2. Astoria metróállomás metrókijárat, 9:35-9:45 (az „E” jelzésű lépcsőn megyünk majd tovább a felszínre)
3. A Múzeum lépcsőjének tetején, 9:55-10:00
A program esetleges további részletei Facebook-eseményünkben olvashatóak, mely Facebook-fiók megléte nélkül is megtekinthető:
https://www.facebook.com/events/2344287465971328/
Kérjük, amennyiben ismersz olyat, aki szívesen segítené önkéntesként klubjaink és programjaink lebonyolítását (főképp kísérésben), ajánlj neki minket!
Várunk szeretettel!

A bolondok napjáról Erzsébetvárosban
2025-04-17 14:00 - 16:00 | 1077 Budapest, Nagydiófa utca 34. (KlauDió Civil Központ)
A bolondok napja eredetéről tudhatunk meg információkat.

Tárlatvezetés a Biblia Múzeumban
2025-04-22 16:00 - 17:30 | 1092 Budapest Ráday u. 28., Ráday u. 28., Budapest, 1092
Az élet bármely területén – akár különféle művészeti ágakban, úgy, mint a zenében, irodalomban – gyakran találkozunk nevezetes bibliai alakokkal. De vajon eléggé ismerjük őket? Tudunk mindent a Biblia keletkezéséről, illetve magáról a Bibliáról? A válasz hamar érkezik: Bizony, nem. De érdemes minél többet megtudni róla. Csányi Borbála múzeológus segítségével könnyen eligazodhatunk, ha ellátogatunk a Biblia Múzeumba a Kispesti Lámpásokkal.

Látogatás a Panoptikumba - a Madame Tusseud kiállításra hívjuk tagjaink
2025-04-25 10:00 - 12:00 | Budapest V. ker. Dorottya utca 6.
Látássérült emberek körében is közkedvelt az a kiállítás, amelyen életnagyságú viaszbábukkal találkozhatunk, akár az adott korban lévő közismert emberekkel, művészekkel.

Áprilisi Lámpás klub Józsefvárosban
2025-04-25 16:00 - 18:00 | Kesztyűgyár Közösségi Ház, Mátyás tér 15, Budapest, 1084
Költészet napja Józsefvárosban

Audionarrált előadás - Pesti Magyar Színház Ezeregy éjszaka
2025-04-26 15:00 - 17:00 | Pesti Magyar Színház (1077 Budapest, Hevesi Sándor tér 4.)
Tarts velünk a Pesti Magyar Színház Ezeregy éjszaka c. audionarrált musical előadására! Páratlan élmény! A program a 17. k.-i tagok számára elérhető!
